CELEX: 62010CA0163
Language: mt
Date: 2011-09-06 00:00:00
Title: Kawża C-163/10: Sentenza tal-Qorti tal-Ġustizzja (Awla Manja) tas- 6 ta’ Settembru 2011 (talba għal deċiżjoni preliminari tat-Tribunale di Isernia — l-Italja) — proċeduri kriminali kontra Aldo Patriciello (Membru tal-Parlament Ewropew — Protokoll dwar il-Privileġġi u l-Immunitajiet — Artikolu 8 — Proċedura kriminali għar-reat ta’ kalunnja — Dikjarazzjonijiet magħmula barra mill-konfini tal-Parlament — Kunċett ta’ opinjoni espressa fil-qadi tad-dmirijiet — Immunità — Kundizzjonijiet)

22.10.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 311/11
            
         Sentenza tal-Qorti tal-Ġustizzja (Awla Manja) tas-6 ta’ Settembru 2011 (talba għal deċiżjoni preliminari tat-Tribunale di Isernia — l-Italja) — proċeduri kriminali kontra Aldo Patriciello
   (Kawża C-163/10) (1)
   
   (Membru tal-Parlament Ewropew - Protokoll dwar il-Privileġġi u l-Immunitajiet - Artikolu 8 - Proċedura kriminali għar-reat ta’ kalunnja - Dikjarazzjonijiet magħmula barra mill-konfini tal-Parlament - Kunċett ta’ “opinjoni espressa fil-qadi tad-dmirijiet” - Immunità - Kundizzjonijiet)
   2011/C 311/14
   Lingwa tal-kawża: it-Taljan
   
      Qorti tar-rinviju
   
   Tribunale di Isernia
   
      Parti fil-proċedura kriminali fil-kawża prinċipali
   
   Aldo Patriciello
   
      Suġġett
   
   Talba għal deċiżjoni preliminari — Tribunale di Isernia — Interpretazzjoni tal-Artikolu 9 tal-Protokoll dwar il-privileġġi u l-immunitajiet tal-Komunitajiet Ewropej (ĠU 1967 152, p. 13) — Membru tal-Parlament Ewropew akkużat bir-reat ta’ kalunnja wara akkuża falza ta’ rappreżentant tal-forżi tal-ordni — Kunċett ta’ opinjoni espressa fil-qadi tad-dmirijiet ta’ membru tal-Parlament.
   
      Dispożittiv
   
   L-Artikolu 8 tal-Protokoll dwar il-privileġġi u l-immunitajiet tal-Ujoni Ewropea, anness mat-Trattati UE, FUE u KEFA, għandu jiġi interpretat fis-sens li dikjarazzjoni magħmula minn membru parlamentari Ewropew barra mill-Parlament Ewropew li tat lok għal proċeduri kriminali fl-Istat Membru tal-oriġini tiegħu minħabba r-reat ta’ kalunnja ma tikkostitwixxix opinjoni espressa fil-qadi tad-dmirijiet parlamentari koperta bl-immunità stipulata f’din id-dispożizzjoni ħlief meta din id-dikjarazzjoni hija evalwazzjoni suġġettiva li għandha rabta diretta u ovvja mal-qadi ta’ tali dmirijiet. Hija l-qorti tar-rinviju li għandha tistabbilixxi jekk dawn il-kundizzjonijiet humiex sodisfatti fil-kawża prinċipali.
   
      (1)  ĠU C 161, 19.06.2010.